**ОТЧЕТЕН ДОКЛАД ЗА ДЕНОСТТА НА ЧИТАЛИЩЕ «АУРА 1929»**

**ЗА 2021 ГОДИНА**

Въпреки извънредното положение в страната през 2021 година, в месеците с по лек режим читалището успя да реализира редица културни изяви. :

Камерната опера на Благоевград гостува на сцената на читалище „Аура с постановката „Капелмайсторът“.

Театрална школа „Менон“ при читалище „Аура“ представи спектакъла „Малкият принц който бе посрещнат с голям интерес и много аплодисменти.

В истински празник на танцовото изкуство се превърна гала –концертът на балетните школи при читалищата в София, в който взеха участие над 100 самодейци от читалищата в София.

Празничния пролетен концерт, посветен на Деня на самодееца, с участието на школите и самодейните съставите при читалището спечели сърцата на публиката.

Тържественият концерт „За вас будители народни“ бе посветен на /Деня на народните будители/,1-ви ноември.

За децата от школите и детските градини бяха организирани детски утра по случай Деня на детето и 1-ви март /Деня на мартеничката/.

С децата от 120-та детска градина се проведе литературното детско утро „За поуката в народните приказки“ , с участието на актрисата Галя Асенова, както и коледно детско утро.

Малките ученици от 18 –то СУ участваха в празника „Блести на небето звездичка“, посветен на любимата детска писателка Леда Милева.

Клуб „ Приятели на книгата и поезията“ имаше също интересни изви: Вълнуваща бе литературната вечер „ Вярата в творчеството на Вапцаров“ с ученици от 18-то СУ и преподаватели от Софийския университет За учениците от 18-то училище бе организирана и фолклорната вечер -„ Коледните и новогодишни празници и обичаи“. Интерес предизвика и литературно поетичната вечер „Вечната и святата“, посветена на Елисавета Багряна.

В 30-то СУ се проведе литературното утро „Дивите лебеди“, посветено на Ханс Кристиян Андерсен.

През 2021 година читалището участва в два проекта:

**„Виртуален подиум за семейно музициране**“ към Столична община.Замисълът на проекта бе деца и любители-изпълнители на различни инструменти и певци да се обърнат към камерния репертоар на 18-ти век, да разучат и изпълнят произведения, Читалището като партньор в организация на събитието участва със свои деца-изпълнители от музикалната школа и съдейства за разпространение на информацията до детските музикални школи към читалищата в столицата както и предостави зала за концертите.

**„Читалищата на София**“- финансиран от Столична програма „Култура“.Читалището като партньор на“ВОКС Мюзик Ентъртеймънт“ участва в:

- Заснемане на снимков и видеоматериал за читалищната дейност.

. Концерт, посветен на Деня на народните будители /1-ви ноември/.

Много добра бе работата на преподавателите в ЕЗИКОВАТА ШКОЛА и през изминалата 2021 година, поради което все повече се повишава интереса на учениците и родителите към нея.Въпреки голямата конкуренция от страна на многото фирми с преподаване на английски език в началото на учебната 2021/2022 година броят на записалите се в курсовете по английски език надвиши 120 ученика, Бяха сформирани два първи курса.Учениците са разпределени от първи до седми курс, съобразно техните знания и възраст.Съобразно заетостта на учениците в училище те са разпределени в сутрешни и следобедни групи. Въпреки ковид

ситуацията в страната с малки изключения обучението на децата от езиковата школа продължи присъствено.

Обучението се води по системата на университета в Кембридж. Целта на обучението е да постави една стабилна основа на езикова грамотност на малките курсисти ,като желания резултат в по горните курсове е свободното владеене на езика и явяване на изпити за международни сертификати. Учениците проявяват голямо желание и интерес, усвояват говоримо и писмено езика, за което съществен принос имат преподавателите в школата Лина Карамфилова и Златина Вълчева, които се отнасят с много любов и отговорност съм работата си.Завършилите шесто ниво в езиковата ни школа владеят отлично английски език на ниво В2.

Таксите в школата са достъпни за по голямата част от българските семейства, като второто дете от едно семейство, обучаващо се в школата ползва 50 процента отстъпка.

ОТЧЕТ ЗА ДЕЙНОСТТА НА ШКОЛИТЕ ПО ИЗКУСТВАТА

1. МУЗИКАЛНА ШКОЛА

Все повече расте интереса на родителите и децата към музикалната школа.

През 2021 година в Музикалната школа се обучаваха над 70 деца и юноши, разпределени в два класа по пиано, един клас по цигулка, един клас по индивидуален солфеж и пеене и две групи по солфеж и елементарна теория на музиката.

Въпреки извънредното положение в страната, школата като индивидуална форма на обучение на учениците продължи успешно своята работа.

Проведени бяха пролетните и коледни концерти, на които децата показаха своите постижения. Те имаха възможност да се изявят и на голяма сцена, като участваха в празничния пролетен концерт организиран от читалището..Едни от най-редовните участници в нашите мероприятия бяха и Василеа Владимирова от класа на госпожа Панчева, Михаил Русков, Йоана Бузова и Ния

Угринова от класа на госпожа Йонева, Яница Димитрова и Дорина Павлова от класа на госпожа Диана Георгиева.

В школата работят висококвалифицирани преподаватели с дългогодишен професионален и педагогически опит, което е определящо за постиженията на малките музиканти. Всяка година наши ученици продължават обучението си в в Музикалното училище, участват и печелят награди в конкурси и прегледи. На музикалния фестивал Дорина Павлова и Яница Димитрова от класа на Диана Георгиева получиха отличие за представянето си,През 2021 година от класа на госпожа Снежинка Панчева, кандидатстващи в Музикалното училище бяха приети с отличен успех, Сериозната и задълбочена работа на преподавателите в школата – Елена Йонева, Снежка Панчева и Диана Георгиева води и до ежегодно увеличаване на броя на учениците, записали се в школата

.Поради напускането на Елена Йонева в музикалната школа започна работа новата преподавателка Венелина Христова, която се справя много добре с работата с децата от школата.

2.Вълнуващи бяха участията в концертите на ДЕТСКАТА БАЛЕТНА ШКОЛА с ръководител Светла Иванова. През учебната 2021 година в балетната школа бяха записани 23 деца, като обучението се води в две групи, съобразно възрастта и уменията на малките танцьорки.

Школата работи както с най-малките артисти, правещи своите първи стъпки в модерния балет, така и с по големи деца до 14 години.

Ежегодно школата печели първи награди и отличия на фестивалите на танцовото изкуство

Ръководителката на школата Светла Иванова се отнася с много отговорност и любов към работата си, което съдейства за увеличаване броя на изявите на школата и на нейните успехи.

Светла Иванова е с утвърден опит в балетната хореография и педагогика.Завършила е Академията за музикално и танцово

изкуство в град Пловдив с магистратура „Балетна режисура“. Балетната школа вземаше участие в почти всички мероприятия на читалището,като пролетния концерт, гала-концерта на танцовите школи и други.

3. ШКОЛАТА ПО ИЗОБРАЗИТЕЛНО ИЗКУСТВО при читалище „Аура“ съдейства за развитие на художествените способности, за откритие и изява на творческия талант на малките художници.Красивите картини на децата са изложени в сградата на читалището и създават приятна атмосфера.Ръководител на школата е Кристина Ташкова, която е един изключително креативен преподавател. През 2021 година интересът към школата значително нарасна В школата бяха записани над 20 ученика.

Децата от школата имаха възможност да участват със свои картини в изложби и конкурси като:

- Изложба конкурс на школите по рисуване при софийските читалища във фоайето на театър „Сълза и смях“.

- „Красива есен“ – изложба на рисунки във фоайето на читалище „Аура“.

ОТЧЕТ ЗА ДЕЙНОСТТА НА БИБЛИОТЕКАТА

Нека отделим внимание на дейността на библиотеката при читалище „Аура“ през отчетната 2021 година. Важен приоритет в работата й е утвърждаването й като културен, информационен и образователен център, достъпен за все по широк кръг читатели.В момента тя разполага с фонд от 23 490 тома и обслужва район от около 30 000 жители, включващ както много училища, така и читатели от Зона Б-5, Зона Б-18, ж.к. „Сердика“ и др.

През отчетния период библиотеката обогати своя фонд с много книги от дарители, на които изказваме своята благодарност.Закупени бяха и нови книги със средства на читалището.

В библиотеката читателите имаха възможност да получат информация от ежедневника „ 24 часа“ и 6 броя седмичници и списания, за които библиотеката е абонирана,както и „Държавен вестник“.

Въпреки извънредното положение в страната библиотеката продължи своята работа, спазвайки санитарните изисквания.

Продължи компютърната обработка на библиотечния фонд.Разкрита е компютърна картотека на читателите..Библиотеката разполага и с ксерокс, което дава възможност да бъдат преснимани материали от справочния фонд. Добре организираният и текущо попълван фонд от библиотекарката Румяна Ставрева спомага и за увеличаване на посещенията в библиотеката

ТЕАТРАЛНА ШКОЛА „МЕНОН“

Продължи работата на Театрална школа „Менон“ с художествен ръководител Станка Велинова.

Участници в школата се записват във възрастови групи, както следва:

I:II: 12-15 години

III: 16-18 години

Поради изключително добрата работа на ръководителката интересът към школа нарасна .Записани бяха много нови участници и в нея през есента на 2021 година продължават обучението си 25 ученика във възрастова група от 12 до 18 години.

Школата започна репетиции по театралната постановка „ „Разговор със себе си“. Продължават и репетициите на постановката „Малкият принц“ Репетициите се провеждат на голямата сцена в салона на читалището.Учениците от школата посещават заниманията с голямо желание и интерес.

Заниманията се провеждат в СЪБОТА по определен график.Художествен ръководител на школата е Станка Велинова, завършила НАТФИЗ, носител на много наши и международни театрални награди.

Ръководителката е утвърден специалист с многогодишна практика в преподаване на актьорско майсторство, сценична практика в различни театри, автор на пиеси, сценография, художник и майстор на театрални кукли.

На международния фестивал в Двореца на децата „Млади таланти“ съставът спечели първа награда с постановката „Малкият принц“, както и първа награда за индивидуално участие на Евелин Василева, а на фестивала на театралните състави при читалищата 4 от участниците в школата получиха индивидуални награди за актьорско майсторство. .

**МЛАДЕЖКА ВОКАЛНА ФОРМАЦИЯ**

Младежката вокална група "Ролинг Тоунс" към читалище “Аура" с ръководител **Станислав Кимчев** участва в почти всички концерти на читалището и нейните изяви бяха посрещнати с бурни аплодисменти . На 1 Март - Деня на самодееца, младежката вокална група изпълни своя репертоар с голямо вдъхновение и беше бурно аплодирана от публиката. На 4 Юни , по покана на Професор Е.Келбечева, вокалната група взе участие в концерта , организиран от Културен Дом – Красно село и изпълни 5 песни. Вокалн група „ Ролинг Тоунс” взе участие в предварителните кастинги на България търси талант.Групата беше приета изключително добре, но отказа участие поради пандемията.На 14 Декември участваха в ежегадния концерт, организиран от завършилите Американския университет в България , който се проведе вСити Стейдж клуб..В края на годината , на 21 Декември , по покана на VM Ware Вокалната група изнесе празничен концерт за служителите.

Както виждаме всички, въпреки трудната обстановка, намалените репетиции и страха от пандемията Младежката вокална група активно участва в културния живот както на територията на района , така и в столицата.

ФОЛКЛОР

**Представителен танцов състав „АУРА”** с ръководител **Петко Йошков** и помощник ръководител **Ивайло Савов** ,продължава да носи славата на състав, известен както в страната, така и в чужбина. Но изминалата тежка година, непрекъснатите забрани за работа на груповите занимания се отразиха и на тях. Въпреки всичко, приспособявайки се към ситуацията, разделяйки състава на по- малки групи , при спазване на всички мерки, репетициите продължиха през цялата година. В състава се включиха и нови танцьори, които бързо усвоиха репертоара и взеха участие във всички изявите на състава.

Същото беше положението и със школата за любителски фолклор. Разделени на малки групи, спазвайки противоепидемичните мерки , въпреки страха от зараза, участниците в школата продължаваха да репетират упорито и с любов. Танцовият ансамбъл и школата се включиха във всички концертни програми на читалището. Те взеха участие в концертите организирани за Деня на самодееца 1 Март, в коледните и новогодишните концерти, както и в мероприятията организирани от района.

В читалище „Аура“ се водят и занимания по АЕРОБИКА И КАЛАНЕТИКА с преподавател **Ели Докузанова**.Заниманията се водят във вторник и четвъртък от 18.00 ч.Участниците в школата са водени преди всичко от идеята за един здравословен начин на живот и подържане на здраволовна физическа форма.

Уважауми дейци на читалище „АУРА”, уважаеми преподаватели и ръководители, пандемията от ковид 19, извънредните мерки които вземаше правителството и РЗИ, преобърна живота ни. Читалищата бяха многократно поставяни пред специален режим на работа. Всички дейности трябваше да преструкторират своята работа. Ковид 19 продължаваше да паралезира умовете и душите ни. Всички бяхме подчинени на заповедите на МЗ. И тук е мястото отново да благодарим на всички преподаватели и ръководители, които в тези трудни моменти успяха да преориентират своята работа. Благодарение на това, успяхме да запазим децата в школите, за което родителите останаха безкрайно доволни. Когато в цялата страна много читалища затвориха вратите на своите сгради, когато много дейност и състави трагично се разпаднаха ние с удлетворение можем да кажем, това в читалище „АУРА” не се случи.Продължи и работата в библиотеката с читатели при спазване на всички санитарно – хигиенни изисквания. Не загубихме и своите читатели.

И отново искам да подчертая, това което постигнахме е дело на целият колектив, на въс скъпи преподаватели в школите и на въс ръководители на съставите.

Благодаря ви. Бъдете все така всеотдайни в работат си, бъдете достоен пример за вашите възпитаници, за да пребъде читалищното дело и издигане авторитета на читалищната институция на едно по- високо ниво.

**СЕКРЕТАР**: ................../ **Денка Евстатиева** /